# Projektas

# ŠILUTĖS RAJONO savivaldybės taryba

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. birželio d. Nr. T1-

### Šilutė

## Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi bei remdamasi Šilutės rajono savivaldybės tarybos 2013 m. liepos 25 d. sprendimu Nr. T1-849 patvirtinta Šilutės rajono savivaldybės strateginio planavimo metodika, Šilutės rajono savivaldybės taryba nusprendžia:

Pakeisti Šilutės rajono savivaldybės 2019-2021 m. strateginį veiklos planą, patvirtintą Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“ [(pridedama)](PPS01priedas.xlsx):

1. Papildyti (04) Socialiai saugios ir sveikos aplinkos kūrimo programą priemone 04.01.04.04 „ES lėšomis organizuojamos ir teikiamos Kompleksinės paslaugos šeimai“.

2. Papildyti (04) Socialiai saugios ir sveikos aplinkos kūrimo programą priemone 04.01.04.05 „ES lėšomis įgyvendinama Bendruomeninių vaikų globos namų plėtra ir Vaikų dienos centrų plėtra“.

3. Patikslinti (04) Socialiai saugios ir sveikos aplinkos kūrimo programos uždavinį 04.01.04., pakeičiant „Bendradarbiavimas su NVO, teikiančiomis socialines paslaugas“ pavadinimą į „Bendradarbiavimas su NVO ir kitomis įstaigomis, teikiančiomis socialines paslaugas“.

4. Patikslinti (04) Socialiai saugios ir sveikos aplinkos kūrimo programos priemonę 04.01.05.09, pakeičiant „Teikti vienkartines pašalpas socialiai pažeidžiamiems asmenims (neperiodinės pašalpos)“ pavadinimą į „Vienkartinių tikslinių, sąlyginių ir periodinių pašalpų skyrimas ir mokėjimas socialiai pažeidžiamiems asmenims“.

Savivaldybės meras

Virgilijus Pozingis

2019-06-

Remigijus Budrikas Arvydas Bielskis Vita Stulgienė Dorita Mongirdaitė

2019-06-05 2019-06- 10G 2019-06-04 2019-06-06

Parengė

Aušra Stakvilevičienė

2019-06-04

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. birželio 4 d.

|  |
| --- |
| ***1. Parengto projekto tikslai ir uždaviniai.*** |
| Šiuo sprendimu yra pakeičiamas Šilutės rajono savivaldybės 2019-2021 m. strateginis veiklos planas, patvirtintas Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“ patikslinant (04) Socialiai saugios ir sveikos aplinkos kūrimo programoje esančius uždavinio ir priemonės pavadinimus, taip pat įrašant naujas priemones:  (4) Socialiai saugios ir sveikos aplinkos kūrimo programoje, būtina pakeisti uždavinio 04.01.04 „Bendradarbiavimas su NVO, teikiančiomis socialines paslaugas“ pavadinimą į „Bendradarbiavimas su NVO ir kitomis įstaigomis, teikiančiomis socialines paslaugas“. 04.01.04 uždavinio pakeitimas būtinas, kadangi didėja iš Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ (toliau – ES) gaunamos lėšos veikloms vykdyti, t.y. skirtos (gavus finansavimą) ESFA lėšos Saugų vaikų globos namų Bendruomeniniams vaikų globos namams įkurti, Vaikų dienos centrų plėtrai. Taip pat planuojama, kad ESFA skirs finansavimą Asmeninio asistento paslaugai teikti.  (4) Socialiai saugios ir sveikos aplinkos kūrimo programoje, būtina pakeisti uždavinio 04.01.05 „Valstybės ir Savivaldybės piniginė socialinė parama Šilutės rajono savivaldybės gyventojams“ priemonės 04.01.05.09 „Teikti vienkartines pašalpas socialiai pažeidžiamiems asmenims (neperiodinės pašalpos)“ pavadinimą į 04.01.05.09 „Vienkartinių, tikslinių, sąlyginių ir periodinių pašalpų skyrimas ir mokėjimas socialiai pažeidžiamiems asmenims“. Pakeitimas reikalingas, nes 2018-10-25 Tarybos sprendimu Nr. T1-1137 pasikeitė tvarkos aprašas.  (04) Socialiai saugios ir sveikos aplinkos kūrimo programa papildoma nauja priemone 04.01.04.04 „ES lėšomis organizuojamos ir teikiamos Kompleksinės paslaugos šeimai“. Strateginį veiklos planą būtina papildyti nauja priemone, nes Šilutės rajono savivaldybė įgyvendiną projektą „Kompleksinės paslaugos šeimai“, kurio tikslas – sudaryti sąlygas šeimai gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos ir siekiant įgalinti šeimą įveikti iškilusius sunkumus ir krizes bei padėti derinti šeimos ir darbo įsipareigojimus. Bus įgyvendinamos šios veiklos: paslaugų šeimai organizavimas ir koordinavimas; psichologinė pagalba, pozityvios tėvystės mokymai; šeimos įgūdžių ugdymas; informacinių iniciatyvų organizavimas. Ši priemonė finansuojama Europos Sąjungos struktūrinių fondų lėšomis ir įgyvendinimui skirta 311 000,00 Eur.  (04) Socialiai saugios ir sveikos aplinkos kūrimo programa papildoma nauja priemone 04.01.04.05 „ES lėšomis įgyvendinama Bendruomeninių vaikų globos namų plėtra ir Vaikų dienos centrų plėtra“. Strateginį veiklos planą būtina papildyti nauja priemone, nes Savivaldybė įgyvendina projektą, kuriame vykdomos šios veiklos: 1) Šeimai artimos aplinkos bendruomeninių vaikų globos namų tinklo plėtra: butų, gyvenamųjų namų įsigijimas, turimų ar projekto lėšomis įsigytų butų, gyvenamųjų namų pritaikymas globos namų veiklai; 2) Naujų Vaikų dienos centrų steigimas; 3) Veikiančių dienos centrų (atrinkti 5 centrai – Juknaičių NVO, Vainuto NVO, Vilkyčių NVO, Šilutės NVO ir Šilutės paslaugų centras) plėtra, kuria didinamas nuolatinių centrų lankytojų skaičius, naujiems lankytojams pritaikant naujas erdves. Ši priemonė finansuojama Europos Sąjungos struktūrinių fondų lėšomis ir įgyvendinimui skirta 379 000,00 Eur, iš kurių 114 000,00 Eur skirta vaikų dienos centrų tinklų plėtrai, 265 000,00 Eur – Bendruomeniniams vaikų globos namams. |
| ***2. Kaip šiuo metu yra sureguliuoti projekte aptarti klausimai.*** |
| VadovaujantisŠilutės rajono savivaldybės strateginio planavimo metodika (2013 m. liepos 25 d. sprendimas Nr. T1-849), 2018 m. gruodžio 20 d. Savivaldybės tarybos sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“, buvo patvirtintas Šilutės rajono savivaldybės 2019-2021 m. strateginis veiklos planas ir padalinių vykdomos programos. |
| ***3. Kokių pozityvių rezultatų laukiama.*** |
| Kadangi atsirado būtinybė keisti esmines SVP nuostatas, t. y. papildyti Šilutės rajono savivaldybės 2019-2021 m. strateginio veiklos plano (04) Socialiai saugios ir sveikos aplinkos kūrimo programą, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo metodikoje, patvirtintoje 2013 m. liepos 25 d. Šilutės rajono savivaldybės tarybos sprendimu Nr. T1-849 „Dėl Šilutės rajono savivaldybės strateginio planavimo metodikos patvirtinimo“.  Tarybai pritarus minėtiems pakeitimams, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *-------------* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *-------------* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Atlikti antikorupcinį vertinimą – netikslinga, nes strateginio veiklos plano priemonę tik numatoma įgyvendinti. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *-------------* |
| ***8. Projekto autorius ar autorių grupė.*** |
| Planavimo ir plėtros skyriaus vyriausioji specialistė Aušra Stakvilevičienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Prioritetai, strateginis plėtros planas, veiklos planas |
| ***10. Kiti, autorių nuomone, reikalingi pagrindimai ir paaiškinimai.*** |
| ------------- |

Planavimo ir plėtros skyriaus vyriausioji specialistė Aušra Stakvilevičienė